《喜宣义大师英公相访》
宋代·陈文颢

三事天衣两字师，长安风月更谁知。
闲骑劣马寻碑去，醉卧荒庐出寺迟。
辞赡不容夸犬子，兴阑兼许吐鱼儿。
左冯假道来看我，正值严冬大雪时。

作者简介：陈文颢（九四二～一○一三），泉州仙游（今属福建）人。洪进次子。入宋，授房州、康州刺史。太宗端拱初知同州。后历知耀、徐、康、濮、衡等州。真宗大中祥符六年卒，年七十二。《宋史》卷四八三有传。